gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8485, del 13-02-2019 (2019/1299)

Sol·licitud d'ofertes per a l'arrendament d'un immoble per a albergar la Unitat de Valoració Forense Integral (UVFI) comarcal i arxiu judicial de Gandia.
---------------------------------------------------------------------------------------------------------------------------------------------------------

### Dades del document

Número de DOGV
:   8485

Data del DOGV
:   13-02-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/1299


Data del document
:   06-02-2019

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Anunci

Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * contracte administratiu

Sol·licitud d'ofertes per a l'arrendament d'un immoble per a albergar la Unitat de Valoració Forense Integral (UVFI) comarcal i arxiu judicial de Gandia. [2019/1299]  
La Conselleria de Justícia, Administració Pública, Reformes Democràtiques i Llibertats Públiques està interessada a llogar, de conformitat amb el que disposa l'article 49.2, últim paràgraf, de la Llei 14/2003, de 10 d'abril, de patrimoni de la Generalitat Valenciana, un immoble per a albergar les dependències de la Unitat de Valoració Forense Integral (UVFI) comarcal i arxiu judicial de Gandia.   
  
  
1. Requisits de l'immoble:  
Situació El local haurà d'estar a Gandia, el més pròxim possible a la seu judicial situada al carrer Ciutat de Laval, núm. 2, en qualsevol cas a una distància màxima de 100 m².  
Ubicació El local haurà d'estar ubicat preferentment en una planta baixa.  
Superfície en m2 La superfície necessària serà aproximadament de 300 m².  
Accessos Haurà de comptar amb doble porta d'accés per a ús com arxiu i UVFI.   
Accessibilitat Haurà de comptar amb vies que permeten fàcilment l'accés de persones amb discapacitat.  
Serveis urbanístics Recomanable que dispose de subministrament elèctric i d'aigua per a iniciar les obres.  
Estat de conservació Recomanable que dispose de sòl, teulada i parets lluïdes.  
  
  
  
2. Informació i contacte:  
Dependència Secretaria General Administrativa. Servei de Personal i Gestió Administrativa.  
Adreça Carrer de la Democràcia, núm. 77. Ciutat administrativa 9 d'Octubre. Torre 4.  
Telèfon 866 250 171 / 324 992 500  
Adreça electrònica spyga\_mwolpjld@isf.br  
  
  
3. Termini per a realitzar propostes:  
20 dies naturals a comptar de l'endemà de la publicació d'aquest anunci.  
  
València, 6 de febrer de 2019.- La sotssecretària: Bárbara López Ramón.
Diari Oficial de la Generalitat Valenciana


Sumari del DOGV 8533, del 23-04-2019 (2019/2945)

Notificació de la sentència dictada en el judici verbal número 259/2015.
------------------------------------------------------------------------

### Dades del document

Número de DOGV
:   8533

Data del DOGV
:   23-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2945


Organisme emissor
:   Jutjat de Primera Instància Número 2 de Torrevieja

Tipus de document
:   Edicte

Notificació de la sentència dictada en el judici verbal número 259/2015. [2019/2945]  
Part demandant: Compañía de Seguros Allianz.  
Part demandada: Miguel Juan Parry Bruton i Mario Torres Marí.  
Sobre: verbals per reclamacions per fets derivats de la circulació de vehicles.  
En el judici referenciat seguit en aquest jutjat s'ha dictat sentència de 14 d'abril de 2016, s'ha acordat notificar Miguel Juan Parry Bruton i han resultat negatives les gestions realitzades per a conéixer el domicili o residència habitual de la part demandada.  
Se li fa saber que el text íntegre de la resolució es troba a la seua disposició en la Secretaria d'aquest jutjat i que contra aquesta resolució no es pot interposar cap recurs.  
  
I amb la finalitat que servisca de notificació de forma deguda a Miguel Juan Parry Bruton, expedisc aquest edicte.  
  
Torrevieja, 22 de juny de 2018.- La lletrada de l'Administració de justícia: Fabiola Alonso Velázquez.
Diari Oficial de la Generalitat Valenciana


Sumari del DOGV 8593, del 17-07-2019 (2019/6825)

Informació pública del pla de participació pública per a l'activitat d'explotació d'àrids.
------------------------------------------------------------------------------------------

### Dades del document

Número de DOGV
:   8593

Data del DOGV
:   17-07-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/6825


Organisme emissor
:   Ajuntament de Monforte del Cid

Tipus de document
:   Anunci

Informació pública del pla de participació pública per a l'activitat d'explotació d'àrids. [2019/6825]  
Vist que per part de la mercantil Desmontes y Excavaciones Ismael, SL, es pretén dur a terme l'activitat d'explotació d'àrids en les parcel·les 63 i 66 del Polígon 3 de Monforte del Cid.  
Vist que aquesta activitat té atorgada declaració d'impacte ambiental (Exp. 129/13-AIA), publicada en el Diari Oficial de la Generalitat Valenciana de data 3 de maig de 2019.  
En compliment dels articles 51,4.c i 53 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, es posa a la disposició del públic el pla de participació pública a l'efecte que les persones interessades puguen participar en el seu desenvolupament i formular les observacions que estimen pertinents, durant el termini de quaranta-cinc dies, a comptar des de l'endemà de la publicació del present anunci.  
Durant aquest termini es podrà examinar en la seu electrònica de l'Ajuntament, http://www.monfortedelcid.sedelectronica.es.  
Cosa que es fa pública perquè se'n prenga coneixement.  
  
Monforte del Cid, 3 de juliol de 2019.- L'alcaldessa: M.ª Dolores Berenguer Belló.
Diari Oficial de la Generalitat Valenciana


Sumari del DOGV 8627, del 04-09-2019 (2019/7723)

Notificació de la sentència dictada en el procediment ordinari número 1297/2017.
--------------------------------------------------------------------------------

### Dades del document

Número de DOGV
:   8627

Data del DOGV
:   04-09-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/7723


Organisme emissor
:   Jutjat de Primera Instància i Instrucció Número 3 de Llíria

Tipus de document
:   Edicte

Notificació de la sentència dictada en el procediment ordinari número 1297/2017. [2019/7723]  
De: Caixabank, SA.  
Procuradora: Silvia López Monzó.  
Contra: Manuel Fernando Casabo Adsuara i María Ángeles Santos Pérez.  
En aquest procediment judici ordinari número 1297/2017 seguit a instàncies de Caixabank, SA, contra Manuel Fernando Casabo Adsuara i María Ángeles Santos Pérez s'ha dictat la sentència, que té la dispositiva que literalment és com segueix:  
  
«Dispositiva  
Estime la demanda presentada per la procuradora Silvia López Monzó, en nom i representació de l'entitat Caixabank, SA:  
1. Declare el venciment anticipat de l'escriptura de crèdit amb garantia hipotecària autoritzada pel notari de València, Manuel Mínguez Jiménez, en data 30 de novembre de 2006, sota el número 4.284 de protocol, per causa de la insolvència i l'incompliment greu i essencial de l'obligació de pagament del deute, així com la caducitat o la pèrdua del benefici del termini.  
2. Condemne la part demandada, Manuel Fernando Casabo Adsuara i María Ángeles Santos Pérez, al pagament de la totalitat de les quantitats degudes a l'entitat demandant per principal, així com per interessos ordinaris produïts que ascendeix a la quantitat de 160.142,57 euros, més l'interés remuneratori que es genere al tipus pactat des de la presentació de la demanda i fins que es dicte la sentència, i a partir d'aquesta, els interessos establits en l'article 576 de la Llei d'enjudiciament civil fins al seu complet pagament.  
3. No pertoca efectuar pronunciament respecte de la realització del dret d'hipoteca i venda en subhasta pública de l'immoble hipotecat, sent mesures a adoptar en el si del procediment d'execució que pugua instar la part demandant en cas de persistir l'incompliment de l'obligació de pagament.  
S'imposen les costes processals a la part demandada.  
Notifiqueu aquesta resolució a les parts i feu-los saber que s'hi pot interposar un recurs d'apel·lació que, si pertoca, caldrà interposar davant d'aquest Jutjat dins dels vint dies següents al de la notificació d'aquesta resolució.  
Porteu l'original al llibre de sentències.  
Així ho pronuncia, mana i signa Marta Marzal Escrivá, magistrada jutgessa del Jutjat de Primera Instància i Instrucció número 3 de Llíria.»  
  
  
I atés que els demandats esmentats, Manuel Fernando Casabo Adsuara i María Ángeles Santos Pérez, es troben en parador desconegut, expedisc aquest edicte a fi que els valga de notificació de forma deguda.  
  
Llíria, 26 de juliol de 2019.- La lletrada de l'Administració de justícia: María José Perosanz Sanchis.
Diari Oficial de la Generalitat Valenciana


Sumari del DOGV 8673, del 08-11-2019 (2019/10422)

Encàrrec de gestió de sancions administratives de l'Ajuntament de Benijófar en SUMA Gestió Tributària, Diputació d'Alacant.
---------------------------------------------------------------------------------------------------------------------------

### Dades del document

Número de DOGV
:   8673

Data del DOGV
:   08-11-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/10364


Data del document
:   30-10-2019

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Encàrrec de gestió de sancions administratives de l'Ajuntament de Benijófar en SUMA Gestió Tributària, Diputació d'Alacant. [2019/10503]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, i en l'article 11 de la Llei 40/2015, de règim jurídic del sector públic, es publica l'acceptació, mitjançant el Decret número 4140, de data 25 d'octubre de 2019, del president de la Diputació Provincial, de la delegació i l'encàrrec efectuats per l'ajuntament que es detalla tot seguit, en matèria de gestió i recaptació de determinades sancions administratives, les condicions generals de les quals, aprovades pel Ple provincial en sessió de data 1 d'octubre de 2009, figuren publicades en el Butlletí Oficial de la Província d'Alacant número 208, de data 2 de novembre de 2009.  
  
Sancions per l'incompliment de deures, prohibicions o limitacions continguts en les ordenances municipals i en la normativa legal corresponent.  
Benijófar  
Ordenança municipal de convivència ciutadana en l'espai públic.  
L'encàrrec i la delegació realitzats a favor d'aquesta diputació provincial pel municipi de Benijòfar tindran efectes des de l'endemà de ser publicades en el Butlletí Oficial de la Província d'Alacant i per un període de cinc anys, prorrogable per reconducció tàcita d'any en any si cap de les parts manifesta expressament la seua voluntat en contra i ho comunica a l'altra amb una antelació no inferior a sis mesos respecte de l'acabament o de qualsevol dels períodes de pròrroga.  
  
Alacant, 30 d'octubre de 2019.- El president: Carlos Mazón Guixot. La secretària general: Amparo Koninckx Frasquet.
Diari Oficial de la Generalitat Valenciana


Sumari del DOGV 8486, del 14-02-2019 (2019/1169)

RESOLUCIÓ de 31 de gener de 2019, del tribunal del concurs oposició per a la provisió, pel torn lliure, de facultatiu o facultativa especialistes en reumatologia d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8486

Data del DOGV
:   14-02-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/1169


Data del document
:   31-01-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública

RESOLUCIÓ de 31 de gener de 2019, del tribunal del concurs oposició per a la provisió, pel torn lliure, de facultatiu o facultativa especialistes en reumatologia d'institucions sanitàries dependents de la Conselleria de Sanitat Universal i Salut Pública, per la qual es fa pública la resolució provisional del concurs oposició. [2019/1169]  
De conformitat amb la base sisena de la Resolució de 12 de maig de 2017, del director general de Recursos Humans i Econòmics, per la qual es convoca el concurs oposició, pel torn lliure, de facultatiu o facultativa especialistes en reumatologia d'institucions sanitàries dependents de la Conselleria de Sanitat Universal i Salut Pública (DOGV 8042, 18.01.2017), finalitzada la fase d'oposició i la fase de concurs, es publica la relació d'aspirants que han arribat fins a aquest punt del procés selectiu, especificant la puntuació obtinguda en cada fase, i segons l'ordre final aconseguit, es fa pública la resolució provisional del concurs oposició pel torn lliure.  
Els aspirants disposaran d'un termini de 10 dies hàbils comptats des de l'endemà de publicació de la present resolució, per a realitzar les al·legacions que estimen pertinents relatives a la puntuació obtinguda en la fase de concurs.  
  
València, 31 de gener de 2019.- El president del tribunal: Miguel Ángel Belmonte Serrano. La secretària del tribunal: M.ª José del Val Pardo.
Diari Oficial de la Generalitat Valenciana


Sumari del DOGV 8699, del 17-12-2019 (2019/9980)

Notificació de la sentència dictada en el judici verbal número 1432/2018.
-------------------------------------------------------------------------

### Dades del document

Número de DOGV
:   8699

Data del DOGV
:   17-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9980


Organisme emissor
:   Jutjat de Primera Instància Número 11 de València

Tipus de document
:   Edicte

Notificació de la sentència dictada en el judici verbal número 1432/2018. [2019/9980]  
En aquest procediment de judici verbal número 1432/2018, seguit a instàncies de Beatriz Peñafiel Lozano i Emilio Giménez Cabrini, contra Mariuxi Alexandra Apraez Badillo, s'ha dictat sentència, que, literalment, és com segueix:  
  
«Sentència número 31  
  
València, 6 de febrer de 2019  
  
Dispositiva  
Estime la demanda presentada per Beatriz Peñafiel Lozano i Emilio Giménez Cabrini, contra Mariuxi Alexandra Apraez Badillo, en rebel·lia, i condemne Mariuxi Alexandra Apraez Badillo a pagar a la part actora la suma de 2.177,34 euros, més els interessos legals.  
Pel que fa a la pètita referent a l'autorització d'entrada a immoble, quan s'execute la sentència es disposarà si pertoca.  
Pel que fa a les costes, pertoca imposar-les a la part demandada.  
Contra aquesta sentència no es pot interposar cap recurs d'apel·lació, de conformitat amb els articles 455 i següents de la Llei d'enjudiciament civil.  
Aquesta és la sentència, que pronuncie, mane i signe.»  
I, atés que es desconeix el parador de la demandada, Mariuxi Alexandra Apraez Badillo, expedisc aquest edicte a fi que li valga de notificació en deguda forma.  
  
València, 11 d'octubre de 2019.- La lletrada de l'Administració de justícia: Laura María Alonso Ramos.
Diari Oficial de la Generalitat Valenciana


Sumari del DOGV 8499, del 05-03-2019 (2019/1454)

Notificació de la sentència dictada en el judici verbal número 406/2018.
------------------------------------------------------------------------

### Dades del document

Número de DOGV
:   8499

Data del DOGV
:   05-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1454


Organisme emissor
:   Jutjat de Primera Instància i Instrucció Número 7 de Paterna

Tipus de document
:   Edicte

Notificació de la sentència dictada en el judici verbal número 406/2018. [2019/1454]  
De: María Teresa Palanca Ferrandis, César Miguel Vercher Palanca, Rafael Ferrandis Palanca, Matilde Ferrandis Palanca i Josefina Palanca Ferrandis.  
Procurador: Sergio Ortiz Segarra.  
Olga Sendra Vergaz, lletrada de l'Administració de justícia del Jutjat de Primera Instància i Instrucció número 7 de Paterna (València), faig saber que en aquest jutjat se segueixen actuacions de judici verbal (desdonament precari) número 406/2018, instades per Josefina Palanca Ferrandis, Matilde Ferrandis Palanca, Rafael Ferrandis Palanca, Cèsar Miguel Vercher Palanca i María Teresa Palanca Ferrandis contra Nikolaos Vongas, en les actuacions del qual en el dia de hui s'ha dictat una resolució, per la qual s'ha acordat notificar la sentència dictada amb data 21 de gener de 2019 al demandat indicat en parador desconegut. Es fa constar que contra la sentència assenyalada es podrà interposar un recurs d'apel·lació, davant d'aquest mateix jutjat, dins del termini de vint dies, i la dispositiva de la qual diu literalment:  
Estime la demanda formulada pel procurador Sergio Ortiz Segarra, en nom i representació de María Teresa Palanca Ferrandis, Josefina Palanca Ferrandis, Matilde Ferrandis Palanca, Rafael Ferrandis Palanca i César Miguel Vercher Palanca, amb l'assistència lletrada de Cristiano Cano Descalzo, contra Nikolaos Vongas:  
1. Declare que Nikolaos Vongas es troba en situació de precari i ocupa l'immoble situat al carrer de Concepció Arenal, número 16, baixos, de Burjassot, i declare el desnonament per precari de la finca descrita.  
2. Condemne Nikolaos Vongas a desallotjar, deixant l'habitatge, lliure, vacu i expedit a lliure disposició de la part actora, amb l'advertència de llançament en qualsevol altre cas.  
3. Condemne la part demandada al pagament de les costes causades en aquest procediment.  
  
I perquè valga de notificació de sentència de forma legal al demandat rebel Nikolaos Vongas, expedisc aquest edicte.  
  
Paterna, 23 de gener de 2019.- La lletrada de l'Administració de justícia: Olga Sendra Vergaz.
Diari Oficial de la Generalitat Valenciana


Sumari del DOGV 8584, del 04-07-2019 (2019/6798)

Extracte de la Resolució de 20 de juny de 2019, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes del Pla Renove de Finestres 2019, destinades a la rehabilitació tèrmica de finestres en habitatges de la Comunitat Valenciana i l'adhesió de comerços i empreses instal·ladores.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8584

Data del DOGV
:   04-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6798


Data del document
:   20-06-2019

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 20 de juny de 2019, de la directora general de l'Institut Valencià de Competitivitat Empresarial (IVACE), per la qual s'amplia el pressupost de la convocatòria d'ajudes del Pla Renove de Finestres 2019, destinades a la rehabilitació tèrmica de finestres en habitatges de la Comunitat Valenciana i l'adhesió de comerços i empreses instal·ladores. [2019/6798]  
BDNS (identif.): 433089.  
De conformitat amb el que preveu l'article 20.8.a de la Llei 38/2003, de 17 de novembre, general de subvencions, es publica l'extracte de la Resolució de 20 de juny de 2019, el text complet de la qual pot consultar-se en la Base de Dades Nacionals de Subvencions  
http://www.pap.minhap.gob.es/bdnstrans/index  
i en la pàgina web de l'IVACE  
http://www.ivace.es.  
  
Únic  
S'amplia el pressupost de la convocatòria d'ajudes del pla Renove de finestres 2019, destinades a la rehabilitació tèrmica de finestres en habitatges de la Comunitat Valenciana i l'adhesió de comerços i empreses instal·ladores, aprovada per la Resolució de 13 de desembre de 2018, del president de l'IVACE (DOGV 8459, 08.01.2019), en 100.000 euros, dins de la línia pressupostària S6849000 «Estalvi i Eficiència Energètica». El pressupost total per a la convocatòria puja, en conseqüència, a 1.200.000 euros.  
  
València, 20 de juny de 2019.- La directora general de l'IVACE: Júlia Company Sanus.
Diari Oficial de la Generalitat Valenciana


Sumari del DOGV 8701, del 19-12-2019 (2019/11143)

RESOLUCIÓ de 29 de novembre de 2019, del director gerent de la Fundació per al Foment de la Investigació Sanitària i Biomèdica de la Comunitat Valenciana (FISABIO), per la qual es fa pública la pròrroga de l'oferta d'ocupació pública de la Fundació per al Foment de la Investigació Sanitària i Biomèdica de la Comunitat Valenciana (FISABIO) per a l'any 2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8701

Data del DOGV
:   19-12-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2019/11837


Data del document
:   29-11-2019

Organisme emissor
:   Fundació per al Foment de la Investigació Sanitària i Biomèdica de la Comunitat Valenciana

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 29 de novembre de 2019, del director gerent de la Fundació per al Foment de la Investigació Sanitària i Biomèdica de la Comunitat Valenciana (FISABIO), per la qual es fa pública la pròrroga de l'oferta d'ocupació pública de la Fundació per al Foment de la Investigació Sanitària i Biomèdica de la Comunitat Valenciana (FISABIO) per a l'any 2017. [2019/11436]  
Publicada l'oferta d'ocupació pública (OOP) de la Fundació per al Foment de la Investigació Sanitària i Biomèdica de la Comunitat Valenciana (FISABIO) per a l'any 2017 en el Diari Oficial de la Generalitat Valenciana número 8201, de data 29 de desembre de 2017, s'hi establia que els processos selectius derivats d'aquesta oferta d'ocupació pública serien convocats per FISABIO i publicats en el Diari Oficial de la Generalitat Valenciana en el termini màxim de dos anys; segons s'estableix en les previsions de l'article 70.1 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat Públic, en virtut de la present informació es modifica el termini màxim per a l'execució de l'OOP abans esmentada de dos a tres anys.  
  
València, 29 de novembre de 2019.- El director gerent: José Antonio Manrique Martorell.